Klaus Schuwerk

Klaus Jürgen Schuwerk (født 1967 i Ehingen i Baden-Württemberg) er en tysk arkitekt. Han er en av partnerne i arkitektfirmaet Kleihues+Schuwerk med kontorer i Berlin og Napoli. Schuwerk er hovedarkitekten bak det nye Nasjonalmuseet i Oslo.

Han har utdannelse i arkitektur fra Universitetet i Stuttgart, Eidgenössische Technische Hochschule i Zürich i Sveits og Escuela Técnica Superior de Arquitectura de Madrid i Spania. Han startet sitt eget arkitektkontor i Berlin i 1994 og åpnet et kontor i Napoli i 2001. I 2004 gikk han sammen med Jan Kleihues om å starte Kleihues+Schuwerk. Han bodde i Napoli fra 2001 til 2011. Fra 2011 har han bodd i Oslo i forbindelse med arbeidet med Nasjonalmuseet.

Klaus Schuwerk er gift og har tre barn.

Referanser

Kilder
Tine Faltin: Alt for kunsten i Dagbladet 10. april 2011

Tyske arkitekter